
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

15 ΦΕΒΡΟΥΑΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

108 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταβολή των επιδομάτων ανεργίας δικαιούχων μισθωτών στις 


επιχειρήσεις I. ΚΟΡΙΤΣΟΓΛΟΥ και ΣΙΑ ΕΕ και «Α. ΚΟΡΙ- 
' ΤΣΟΓΛΟΥ & ΣΙ Α ΕΕ» που ανέστειλαν τη λειτουργία τους λόγω 

πυρκαϊάς. 1 

Χορήγηση έκτακτης οικονομικής ενίσχυσης στους άνεργους αλιεργά- 

τες της χώρας. 2 

Αναπροσαρμογή τελών ΕΛΤΑ, για την πληρωμή επιδομάτων σε 

άτομα με ειδικές ανάγκες. 3 

Ενοποίηση προγραμμάτων οικονομικής ενίσχυσης ατόμων με ειδι¬ 
κές ανάγκες. 4 ♦ 

Αναγνώριση Νοσοκομειακής Μονάδας ως κατάλληλης για άσκηση 

των γιατρών. 5 

Χαρακτηρισμός Ι.Ν. Αγίας Παρασκευής Κομποτάδων Ν. Φθιώτι¬ 
δας ως ιστορικού διατηρητέου μνημείου. 6 

Χαρακτηρισμός του Ι.Ν. Αγίου Ιωάννη του Προδρόμου στο Μαλα- 
κάσι Ν. Τρικάλων ως ιστορικού διατηρητέου μνημείου. ..... 7 
Καθορισμός τιμών εφαρμογής για εργασίες επισκευής βλαβών σε 
κτίρια διατηρητέα ή παραδοσιακά στις σεισμόπληκτες περιοχές 
των Νομών Μεσσηνίας, Ηλείας, Ζακύνθου και παλαιού προσφυ- 

γικού συνοικισμού Θήβας Ν. Βοιωτίας. 8 

Προσυρκευασία κατ’ όγκον ωρισμένων προσυσκευασμένων προϊό¬ 
ντων. 9 

Ανάθεση έργου με μίσθωση από τον Οίκο Ναύτη (Ο.Ν.).10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30308 (1) 


Καταβολή των επιδομάτων ανεργίας δικαιούχων μισθωτών στις έπιχ/ 

σεις I. ΚΟΡΙΤΣΟΓΛΟΥ και ΣΙΑ Ε.Ε. και «Α. ΚΟΡΙΤΣΟΓΛΟΥ & 

ΣΙΑ Ε.Ε.» που ανέστειλαν τη λειτουργία τους λόγω πυρκαϊάς. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: . 

1. Τις διατάξεις του Ν.Δ.212/69 «Περί Οργανώσεως και Διοική- 
σεως του Ο.Α.Ε.Δ.». 

2. Τις διατάξεις των παρ. 1, 2 και 3 του άρθρου τετάρτου του Ν. 
1172/1981 «Περί κυρώσεως συμπληρώσεως και ερμηνείας της υπό 
χρονολογίαν 2.3.1981 Πράξεως Νομοθετικού Περιεχομένου περί κα¬ 
ταβολής υπό του ΟΑΕΔ δεδουλευμένων αποδοχών και αποζημιώσεων 
εις μισθωτούς κ.λπ.». 

3. Την αριθμ. 453/89 γνωμοδότηση του ΔΣ του ΟΑΕΔ (αριθμ. συ¬ 
νεδρίασης 6/7.2.89) που μας υποβλήθηκε με το αριθμ. 104893/ 
8.2.89 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στις Επιχειρήσεις «I. 
ΚΟΡΙΤΣΟΓΛΟΥ και ΣΙΑ Ε.Ε.» και «Α. ΚΟΡΙΤΣΟΓΛΟΥ και ΣΙΑ 
Ε.Ε.» που ανέστειλαν τη λειτουργία τους λόγω πυρκαϊάς: 


α) Επιδόματος ανεργίας μέχρι 3 μήνες για καθένα από τους μισθω¬ 
τούς που πληρούν προϋποθέσεις τακτικής επιδότησης εφόσον δεν λύθηκε 
η εργασιακή τους σχέση. 

β) Έκτακτης οικονομικής ενίσχυσης από δέκα οκτώ χιλιάδες 
(18.000) δρχ. για καθένα από τους μισθωτούς που δεν πληρούν προϋ¬ 
ποθέσεις τακτικής επιδότησης. 

Τα ως άνω επιδόματα θα καταβληθούν ανά Ιδθήμερο και εφόσον 
αποδεικνύεται από τις προσκομιζόμενες μισθοδοτικές καταστάσεις η 
καταβολή των τακτικών αποδοχών και εισφορών από τον εργοδότη. 

Ημερομηνία αναστολής της εργασιακής σύμβασης των εργαζομένων 
θα ληφθεί η 31.12.88. 

Η απόφαση αυτή, που κοινοποιείται για εκτέλεση, να δημοσιεϋθεί 
στην Εφημερίδα της Κυβερνήσεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ. 30292 (2) 

Χορήγηση έκτακτης οικονομικής ενίσχυσης στους άνεργους αλιεργάτες 
της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: \ 

1. Τις διατάξεις της παρ. 3 του άρθρου. 17 του Ν.Δ/τος 2961/54 
«περί συστάσεως Οργανισμού Απασχολήσεως & -Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 455/89 απόφαση του Δ.Σ. του ΟΑΕΔ (αρ. Συνεδρία¬ 
σης 6/7.2.89) που μας υποβλήθηκε με το αρ. 104893/8.2.89 έγ¬ 
γραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι δύο χιλιάδες (22.000) δρχ. στο καθένα από τους 
ανέργους αλιεργάτες της χώρας ηλικίας άνω των 50 ετών με τις παρα¬ 
κάτω προϋποθέσεις: 

1. Να έχουν απασχοληθεί ως αλιεργάτες κατά τα έτη 1986, 1987 
και 1988 και να έχουν πραγματοποιήσει 75 τουλάχιστον ημερομίσθια 
στην ασφάλιση ανεργίας κατά το έτος 1988. 

2. Να είναι άνεργοι κατά το χρόνο καταβολής του βοηθήματος που 
3α αποδεικνύεται με υπεύθυνη δήλωση του Ν. 105/69 που θα υπογρά¬ 
φεται ενώπιον της αρμόδιας υπηρεσίας. 

3. Να μην έτυχαν τακτικής επιδότησης λόγω ανεργίας μετά τη λήξη 
της αλιευτικής περιόδου ούτε νά πληρούν προϋποθέσεις τακτικής επιδό¬ 
τησης. 

4. Να μην είναι δυνατή η τοποθέτησή τους σε κατάλληλη απασχό¬ 
ληση κατά την έννοια των διατάξεων του άρθρου 15 του Ν.Δ. 2961/ 
54. 

5. Να μην έχουν πραγματοποιήσει περισσότερα ημερομίσθια σε άλλη 
απασχόληση από αυτά που πραγματοποίησαν στον κλάδο τους κατά το 
έτος 1988. 

6. Η εν λόγω οικονομική ενίσχυση συμψηφίζεται με τη χορηγηθείσα 
επ’ ευκαιρία των εορτών Χριστουγέννων 1988 - Ν. Έτους 1989 έκτα¬ 
κτη οικονομική ενίσχυση στους μη επιδοτούμενους άνεργους. 

7. Για την καταβολή της ανωτέρω έκτακτης οικονομικής ενίσχυσης 
ισχύουν οι περί παραγραφής διατάξεις του άρθρου 27 του Ν.Δ. 
2961/54 όπως συμπληρώθηκε. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- ♦ - 

Αριθ. Γ4α/Φ . 221/2024 (3) 

Αναπροσαρμογή τελών ΕΛΤΑ, για την πληρωμή επιδομάτων σε άτομα 
με ειδικές ανάγκες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ,, ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. 
ΑΣΦΑΛΙΣΕΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 5 του Ν. 958/79, περί αντικαταστάσεως 
των άρθρων 1, 2 και 5 του Ν. 1904/51. 

β) Του Ν.Δ/τος 321/69 ΦΕΚ 205/69 τευχ. Α', όπως τροποποιή¬ 
θηκε με το Ν.Δ. 1337/73. 

γ) Του Ν.Δ/τος 496/70, περί οργανώσεως και λειτουργίας των Τα¬ 
χυδρομείων, σε συνδυασμό με τις διατάξεις του Π.Δ/τος 277/75, περί 
Νομικής μορφής και λειτουργίας της Ταχυδρομικής Υπηρεσίας κ.λπ. 

2. Την 193/79 Κοινή Υπουργική Απόφαση περί του τρόπου πληρω¬ 
μής των μηνιαίων χρηματικών βοηθημάτων σε άτομα με Ειδικές Ανά¬ 
γκες. 

3. Την Γ4α/Φ. 221/1364/30,10.87 ΦΕΚ 612/87 Τεύχ. Β', 
απόφασή μας, περί αναπροσαρμογής Τελών ΕΛΤΑ, για την πληρωμή 
Βοηθημάτων σε άτομα με Ειδικές Ανάγκες, σε 50 δραχμές. 

4. Την 78485/3.6.88 (ΦΕΚ 338/6.6.88 τευχ. Β’) απόφαση του 
Υπουργού Μεταφορών και Επικοινωνιών, με την οποία αναπροσαρμό- 
σθηκαν τα Τέλη των ΕΛΤΑ για κάθε πληρωμή στους δικαιούχους βοη¬ 
θημάτων, συντάξεων κ.λπ. από 55 σε 60 δρχ. 

5. Το 1113/47964/1754/17.6.88 έγγραφο των Ελληνικών Τα¬ 
χυδρομείων, με το οποίο ζητούν την ανωτέρω αναπροσαρμογή των τε¬ 
λών από 6.6.88 σε 60 δραχμές. 

6. Την 1002081/2.1.89 ΦΕΚ 10Β/9.1.89 απόφαση του Πρωθυ¬ 
πουργού και του Υπουργού Οικονομικών, «Ανάθεση αρμοδιοτήτων στον 
Υφυπουργό Οικονομικών». 

7. Την 18962/88 (ΦΕΚ 863/88 τεύχ. Β') απόφαση του Πρωθυ¬ 
πουργού και του Υπουργού Μεταφορών και Επικ/νιών «Ανάθεση αρμο¬ 
διοτήτων στον Υφυπουργό Μεταφορών και Επικ/νιών», αποφασί¬ 
ζουμε: 

1. Τροποποιώντας την Γ4α/Φ. 221/1364/30.10.87 απόφασή 
μας, αναπροσαρμόζουμε από 6.6.88 τα ειδικά τέλη που καταβάλλονται 
στα Ελληνικά Ταχυδρομεία (ΕΛΤΑ) για την πληρωμή επιδομάτων στα 
δικαιούχα άτομα με ειδικές ανάγκες (Τυφλούς, Κωφάλαλους, Παρα¬ 
πληγικούς κ.λπ.) από'ΏΟ σε 60 δραχμές. 

2. Η προκαλουμένη δαπάνη θα καλυφθεί από τις υπάρχουσες πιστώ¬ 
σεις των Νομαρχιακών Προϋπολογισμών; - 

Η απόφαση αυτή να δημοσιευθεί στην Εφημερίδα, της Κυβερνήσεως. 

Αθήνα, 8 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ. 

ΗΛ. ΠΑΠΑΗΛΙΑΓ ΑΠ. ΚΑΚΛΑΜΑΝΗΣ 

• · ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΚΟΥΤΣΟΓΙΑΝΝΗΣ 


Αριθ. Γ4α/Φ. 225/161 (4) 

Ενοποίηση προγραμμάτων οικονομικής ενίσχυσης ατόμων με ειδικές 

ανάγκες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ . , 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 162/1973 «περί μέ¬ 
τρων προστασίας υπερηλίκων και χρονίως πασχόντων ατόμων». 

2. ΤονΑ.Ν. 421/1937 «περί διαθέσεως εσόδων τινών υπέρ της Κοι¬ 
νωνικής Πρόνοιας». 

3. Την αριθμ. Γ3/οικ. 2414/82 (ΦΕΚ 938/82 τ.Β') απόφασή μας, 
με την οποία εγκρίθηκε η εφαρμογή προγράμματος οικονομικής ενίσχυ¬ 
σης ανασφαλίστων ηλικιωμένων με απόλυτη αναπηρία, όπως τροποποι¬ 
ήθηκε με την αριθμ. 2211/14.7.88 όμοια (ΦΕΚ 559/4.8.88 τ.Β'). 

4. Την αριθμ. Γ4α/Φ. 22/οικ. 1196/26.4.85 απόφασή μας περί 
εγκρίσεως εφαρμογής προγράμματος οικονομικής ενίσχυσης ανασφαλί¬ 
στων και έμμεσα ασφαλισμένων αναπήρων ατόμων πού δεν λαμβάνουν 
τις ίδιες χρηματικές παροχές, ηλικίας 0-59 ετών, όπως τροποποιήθηκε 
με την Γ4α/Φ. 225/οικ. 2206/14.7.88 (ΦΕΚ 559/4.8.88 τ.Β') 
όμοια, αποφασίζουμε: 

Άρθρο 1 

Ενοποιώντας τα προγράμματα οικονομικής ενίσχυσης, που εφαρμό¬ 
ζονται δυνάμει των ανωτέρω 3 και 4 αποφάσεών μας, εγκρίνουμε την 
εφαρμογή, από 1.5.89, ενιαίου προγράμματος οικονομικής ενίσχυσης 
των ατόμων εκείνων με ειδικές ανάγκες, ανεξαρτήτως ηλικίας, τα 
οποία είναι ανασφάλιστα ή έμμεσα ασφαλισμένα και λόγω σοβαρής σω¬ 
ματικής, νοητικής ή ψυχικής ασθένειας ή αναπηρίας είναι ανίκανα, σε 
ποσοστό τουλάχιστον 67%, για άσκηση βιοποριστικού επαγγέλματος. 
Το ύψος της μηνιαίας οικονομικής ενίσχυσης καθορίζεται σε δώδεκα χι¬ 
λιάδες δραχμές (12.000). 

Άρθρο 2 

Προϋποθέσεις χορήγησης της οικονομικής ενίσχυσης 

α, Τα ανασφάλιστα ή έμμεσα ασφαλισμένα άτομα δεν θα πρέπει να 
εμπίπτουν σε κάποιο από τα ειδικά προγράμματα οικονομικής ενίσχυ¬ 
σης ατόμων με ειδικές ανάγκες που εφαρμόζουν οι αρμόδιες Υπηρεσίες 
του Υπουργείου Υγείας, Πρόνοιας και Κοινωνικών Ασφαλίσεων. 

β. Να μη λαμβάνουν οικονομική ενίσχυση για τον ίδιο λόγο από το 
Δημόσιο ή από οποιαδήποτε άλλη πηγή (ασφαλιστικό οργανισμό - τα¬ 
μείο κ.λπ.), ίση ή μεγαλύτερη από το ποσό της οικονομικής ενίσχυσης 
που προβλέπει η απόφαση αυτή. 

Στην περίπτωση λήψης οικονομικής ενίσχυσης μικρότερης της προ- 
βλεπόμενης από την απόφαση αυτή καταβάλλεται στον δικαιούχο το 
ήμισυ του χορηγούμενου με την απόφαση αυτή επιδόματος. 

γ. Να μην περιθάλπονται, με δαπάνες του Δημοσίου, ως εσωτερικοί 
ασθενείς ή τρόφιμοι σε Δημόσια Νοσηλευτικά ή Προνοιακά Ιδρύματα, 
αντίστοιχα, για χρονικό διάστημα μεγαλύτερο του τριμήνου. 

Άρθρο 3 

Δικαιούμενα της οικονομικής ενίσχυσης άτομα 

Η οικονομική ενίσχυση της απόφασης αυτής χορηγείται: 

α. Στους Έλληνες που διαμένουν νόμιμα στην Ελλάδα. Απουσία στο 
εξωτερικό για χρονικό διάστημα μικρότερο των 6 μηνών δεν αποτελεί 
λόγο διακοπής της οικονομικής ενίσχυσης. 

β. Στους επαναπατριζόμενους ομογενείς, έστω και εάν έχουν στερη¬ 
θεί της ελληνικής ιθαγένειας. 

γ. Στους Κύπριους υπηκόους ελληνικής καταγωγής που κατοικούν 
μόνιμα στην Ελλάδα. 

δ. Στους υπηκόους των Κρατών που περιλαμβάνονται στην Ευρω¬ 
παϊκή Σύμβαση που κυρώθηκε με το Ν.Δ. 4017/59 (ΦΕΚ 246/59 
τ.Α'), εφόσον κατοικούν μόνιμα στην Ελλάδα. 

Άρθρο 4 

Οικονομική κατάσταση 

Τα άτομα που αναφέρονται στο άρθρο 1 της απόφασης αυτής τυγχά¬ 
νουν οικονομικής ενίσχυσης εφόσον το μηνιαίο ατομικό ή οικογενειακό 
τους, κατά περίπτωση, εισόδημα δεν υπερβαίνει τα όρια που αναφέρο- 

νται στο άρθρο 1 της αριθμ, Γαβ/Φ. 32/οικ. 3298/24.12.87 (ΦΕΚ 
39/88 τ.Β') απόφασής μας. 

Άρθρο 5 

Απαιτούμενα δικαιολογητιχά. 

Έκδοση απόφασης αναγνώρισης και έγκρισης 
χορήγησης οικονομικής ενίσχυσης 

1. Για την έκδοση της αναγνωριστικής απόφασης καταβολής της οι¬ 
κονομικής ενίσχυσης πρέπει να προσκομισθούν στη Δ/νση ή το Τμήμα 
Κοινωνικής Πρόνοιας της Νομαρχίας του τόπου κατοικίας του ενδιαφε¬ 
ρομένου, τα παρακάτω δικαιολογητικά: 

α. Αίτηση του ίδιου του αναπήρου ή του νομίμου αντιπροσώπου (πα¬ 
τέρα - μητέρα - κηδεμόνα κ.λπ.), με την οποία να ζητεί τη χορήγηση της 
οικονομικής ενίσχυσης της απόφασης αυτής. 

β. Βεβαίωση της οικείας Δημοτικής ή Κοινοτικής αρχής, στην οποία 
βεβαιώνεται η σύνθεση της οικογένειας στην οποία ζει, ή συγγενική 
σχέση της οικογένειας προς το ανάπηρο άτομο, καθώς και η μόνιμη δια¬ 
μονή του προς επιδότηση ατόμου. 

Στην περίπτωση που ο Δήμος ή η Κοινότητα δεν μπορούν να βεβαιώ¬ 
σουν τ’ ανωτέρω τότε τα στοιχεία αυτά θα λαμβάνονται από την έκθεση 
του Κοινωνικού^Λειτουργού. 

γ. Γνωμάτευση της Πρωτοβάθμιας Υγειονομικής Επιτροπής 
(Π.Υ.Ε.) του Π.Δ. 611/77 της Νομαρχίας του τόπου κατοικίας του 
αναπήρου, στην οποία να βεβαιώνεται με κάθε δυνατή λεπτομέρεια, το 
είδος της αναπηρίας ή της πάθησής του ή των αναπηριών και παθήσεών 
του, το ποσοστό ανικανότητας και τέλος αν δεν μπορεί ν’ ασκήσει κάποιο 
βιοποριστικό επάγγελμα. 

Για την έκδοση της ανωτέρω γνωμάτευσης υποβάλλεται στην αρμό¬ 
δια Πρωτοβάθμια Υγειονομική Επιτροπή αίτηση του ίδιου του αναπή¬ 
ρου ή του νόμιμου αντιπροσώπου του, μαζί με έκθεση Κρατικού ιατρού ή 
ιατρού ΝΠΔΔ ή ΝΠΙΔ επιχορηγούμενου από το Κράτος, ιατρού με ειδι¬ 
κότητα ανάλογη προς την αναπηρία ή την πάθηση του συγκεκριμένου 
ατόμου. 

Η πιο πάνω Υγειονομική Επιτροπή για να υποβοηθείται στο έργο της 
μπορεί, να ζητεί από τον εξεταζόμενο ανάπηρο ή από τα Κρατικά Νοση¬ 
λευτικά Ιδρύματα ή άλλες αρχές, κάθε στοιχείο απαραίτητο για τη διευ¬ 
κόλυνση του έργου της. Επίσης μπορεί να παραγγέλει. την ενέργεια 
οποιασδήποτε αναγκαίας κλινικής ή εργαστηριακής εξέτασης. 

Κατά της αποφάσεως της Π.Υ.Ε. τόσο ο ενδιαφερόμενος όσο και η 
αρμόδια Υπηρεσία δύναται, ν’ ασκήσουν προσφυγή στη Δευτεροβάθμια 
Υγειονομική Επιτροπή (Δ.Υ.Ε.), εντός προθεσμίας 30 ημερών από της 
κοινοποιήσεως της σχετικής απόφασης. Οι αποφάσεις του Δ.Υ.Ε. είναι 
υποχρεωτικές, τόσο για την Υπηρεσία όσο για τους ενδιαφερομέ¬ 
νους. 

δ. Υπεύθυνη δήλωση του ίδιου του αναπήρου ή του νομίμου αντιπρο¬ 
σώπου του, (πατέρα, μητέρα, κηδεμόνα), στην οποία θα δηλώνονται τα 
εξής: 

(1) Η μόνικη κατοικία, η σύνθεση και το μηνιαίο εισόδημα της οικο¬ 
γένειας στην οποία θα διαβιώνει το ανάπηρο άτομο με φωτοαντίγραφο 
του εκκαθαριστικού σημειώματος της Εφορίας, εφόσον υποβάλλεται φο¬ 
ρολογική δήλωση. 

(2) Ότι η παρεχόμενη οικονομική ενίσχυση θα χρησιμοποιηθεί απο¬ 
κλειστικά και μόνο για τις ανάγκες του αναπήρου ατόμου. 

(3) Ότι το ανάπηρο άτομο και η οικογένειά του δεν εισπράττει άμεσα 

ή έμμεσα σύνταξη ή άλλη οικονομική ενίσχυση από οποιαδήποτε πηγή 
της ημεδαπής ή της αλλοδαπής, για την ίδια ή άλλη αναπηρία ή πά¬ 
θηση. - " ν 

Σε περίπτωση που εισπράττεται για την ίδια ή άλλη αναπηρία ή πά¬ 
θηση με οποιαδήποτε μορφή κάποιο οικονομικό βοήθημα, (είτε σαν. επί¬ 
δομα είτε σαν προσαύξηση μισθού ή σύνταξης), τότε δηλώνεται το ποσό 
αυτό με κάθε λεπτομέρεια. 

(4) Ότι αναλαμβάνει την υποχρέωση να ειδοποιήσει αμέσως την αρ¬ 
μόδια ως άνω υπηρεσία της οικείας Νομαρχίας σε περίπτωση περΊθάλ- 
ψεως του αναπήρου σε Ίδρυμα (Προνοιακό) ή Νοσοκομείο, αλλαγής του 
τόπου κατοικίας του, θανάτου ή λήψης οικονομικής ενίσχυσης ή σύντα¬ 
ξης κ.λπ. 

Έκθεση Κοινωνικής Λειτουργού που αναφέρεται στην οικογενειακή 
κατάσταση του αναπήρου ατόμου και στην οποία θ’ αναγράφεται αν το 
άτομο που θα ενεργεί για λογαριασμό του δικαιούχου (είσπραξη βοηθή¬ 
ματος κ.λπ.) είναι αρχηγός ή μέλος της οικογένειας πλησίον της οποίας 
το ανάπηρο άτομο ζει και εάν τούτο συγκεντρώνει τις απαραίτητες 
προϋποθέσεις για να ορισθεί υπεύθυνο' για την είσπραξη και διαχείριση 


της οικονομικής ενίσχυσης, που θα χορηγηθεί. Σε περίπτωση που το 
άτομο αυτό κρίνεται αιτιολογημένα ακατάλληλο τότε η Κοινωνική Λει¬ 
τουργός προτείνει υπεύθυνο της είσπραξης και διαχείρισις άλλο κατάλ¬ 
ληλο πρόσωπο. 

2. Μετά την υποβολή της ανωτέρω έκθεσης και των άλλων δικαιολο- 
γητικών που προβλέπονται από την απόφαση αυτή, εκδίδεται αιτιολο¬ 
γημένη εγκριτική ή απορριπτική απόφαση του αρμόδιου Νομάρχη, 
ύστερα από εισήγηση της Διευθύνσεως ή του Τμήματος Κοινωνικής 
Πρόνοιας της Νομαρχίας. Η εγκριτική απόφαση μπορεί ν’ αναφέρεται σ’ 
ένα ή περισσότερους δικαιούχους και θα περιλαμβάνει μαζί με τ’ άλλα 
στοιχεία, το ονοματεπώνυμο και το πατρώνυμο του δικαιούχου ή δι¬ 
καιούχου αναπήρου, το έτος γέννησής του, το τόπο και το ονοματεπώ¬ 
νυμο και το πατρώνυμο του υπεύθυνου για την είσπραξη και διαχείρηση 
της οικονομικής ενίσχυσης. Τόσο οι εγκριτικές όσο και οι απορριπτικές 
αποφάσεις κοινοποιούνται στους ενδιαφερομένους. 

Άρθρο 6 
Τήρηση μητρώου 

Οι Διευθύνσεις καί τα Τμήματα Κοινωνικής Πρόνοιας των Νομαρ¬ 
χιών θα τηρούν φακέλλους και μητρώα με ατομικές μερίδες των οικονο¬ 
μικά ενισχυομένων ως άνω αναπήρων που θα περιλαμβάνουν λεπτομε¬ 
ρώς όλα τα υπηρεσιακά, οικογενειακά και οικονομικά στοιχεία κατά τέ¬ 
τοιο τρόπο, ώστε να εξασφαλίζεται απόλυτα η ενημέρωση των υπηρε¬ 
σιών για την εφαρμογή του προγράμματος ως εξής: 

1. Αύξοντας αριθμός ..... 

2. Οικογενειακή σύνθεση, η οποία θα υποδιαιρείται στις ακόλουθες 
στήλες: 

α. Στοιχεία αναπήρου με τις εξής στήλες: 
α.α. Όνομα. 

β.β. Όνομα πατέρα ή συζύγου. 

γ.γ. Ηλικία. 

δ.δ. Είδος πάθησης. 

β. Σύνθεση της οικογένειας που διαβιώνει ο ανάπηρος, υποδιαιρού¬ 
μενη στις ακόλουθες στήλες: 
α.α. Ονοματεπώνυμο. 

β.β. Όνομα πατέρα ή συζύγου. ’ 

γ.γ. Ηλικία. 

δ.δ. Συγγενική σχέση με του ανάπηρο, 
ε.ε..Τόποι καταγωγής, 
στ.στ. Δ/νση κατοικίας. 

3. Μεταβολές οικογενειακής σύνθεσης. 

4. Τυχόν παρεχόμενη ενίσχυση βάσει άλλων προγραμμάτων. 

5. Απόφαση Νομάρχη με την οποία εγκρίθηκέ η οικονομική ενίσχυση 
υποδιαιρούμενη στις ακόλουθες στήλες: 

α. Αριθμός και χρονολογία. 

β. Ποσό εγκεκριμένης μηνιαίας οικονομικής ενίσχυσης. 

6. Ονοματεπώνυμο υπευθύνου για την είσπραξη και διαχείριση της 
παρεχόμενης ενίσχυσης στον ανάπηρο. 

7. Αριθμός και χρονολογία απόφασης Νομάρχη ανάθεσης της εί¬ 
σπραξης της οικονομικής ενίσχυσης σε άλλο πρόσωπο. 

Άρθρο 7 

Τρόπος πληρωμής 

1. Η πληρωμή της οικονομικής ενίσχυσης στους δικαιούχους θα γί¬ 
νεται μέσω των Ταχυδρομικών Γραφείων ΕΛΤΑ, εφαρμοζομένης ανα- 
λόγωςτης 193/79 απόφασης ΦΕΚ 143/79 τ.Β’όπως τροποποιήθηκε 
και συμπληρώθηκε μεταγενέστερα. 

2. Η έκδοση χρηματικών ενταλμάτων προπληρωμής κατά το μήνα 
Δεκέμβριο θεωρείται σύμφωνα με την παράγραφο 3 του άρθρου 34 του 
Ν.Δ. 321/69, ότι λαμβάνει χώρα προς αντιμετώπιση δικαιολογημένης 
ανάγκης. 


Άρθρο 8 

Αναθεώρηση δικαιώματος επιδότησης 

1. Το δικαίωμα για την απόληψη της οικονομικής ενίσχυσης αναθε- 
. ωρείται τακτικά κάθε τρία χρόνια, έκτακτα δε όταν προκόψουν νέα στοι¬ 
χεία που καθιστούν αναγκαία την αναθεώρηση. 

2. Για την τακτική ή έκτακτη αναθεώρηση απαιτείται έκθεση Κοινω¬ 
νικής Εργασίας Κοινωνικής. Λειτουργού και . δήλωση του Υπευθύνου, 
προς είσπραξη και διαχείριση, καθώς και γνωματεύσεις της Πρωτοβάθ- 

μιας ή Δευτεροβάθμιας Τγιειονομιχής Επιτροπής, ανάλογες με εκείνες 
που απαιτούνται κατά την αρχική αναγνώριση του δικαιώματος. 

Η έκθεση της Κοινωνικής Λειτουργού απαιτείται εφόσον τούτο κριθεί 
αναγκαίο να αναφέρεται στην προσωπική και οικογενειακή κατάσταση 
του αναπήρου και στην καλή ή όχι διαχείριση των χρημάτων της οικο¬ 
νομικής ενίσχυσης από το άτομο που έχει ορισθεί γι’ αυτό το σκοπό. 

Άρθρο 9 

Μεταβατικές διατάξεις 

Από 1.5.1989 οι αριθμ. Γ3/οικ. 2414/14.10.82 και Γ4α/Φ. 
225/οικ. 1196/26.4.85 αποφάσεις μας, όπως τροποποιήθηκαν και 
συμπληρώθηκαν μεταγενέστερα, παύουν να ισχύουν. 

Οι λεπτομέρειες εφαρμογής της απόφασης αυτής θα καθορισθούν με 
εγκύκλιο - διαταγή του Υπουργείου Υγείας, Πρόνοιας και Κοινωνικών 
Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ. 

ΗΛ. ΠΑΠΑΗΑΙΛ, ΧΡ. ΟΙΚΟΝΟΜΟΥ 

-- 

Αριθ. Α4/οικ. 683 (5) 

Αναγνώριση Νοσοκομειακής Μονάδας ως κατάλληλης για άσκηση των 

γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντες υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την με αριθμ. 13/1.12.88 γνωμοδότηση της Υποεπιτροπής για 
αναγνώριση Κέντρων για χορήγηση ειδικότητας. 

3. Την με αριθ. 1922/10.1.89 απόφαση της Εκτελεστικής Επιτρο¬ 
πής του ΚΕ.ΣΥ.Υ, αποφασίζουμε: 

Επικυρώνουμε την ανωτέρω γνωμοδότηση της Ε.Ε. του ΚΕ.Σ.Υ., 
με την οποία αναγνωρίζεται το Ανοσολογικό - Αλλεργιολογικό Εργα¬ 
στήριο της Β' Πανεπιστημιακής Παιδιατρικής Κλινικής του Νοσ/μείου 
Παίδων «Αγλαΐα Κυριάκού», ως κατάλληλο για πλήρη άσκηση των 
γιατρών στην Αλλεργιολογία, με την προϋπόθεση ότι οι ειδικευομένοι 
γιατροί θα πηγαίνουν με ενιαίο διορισμό, για 6 μήνες σε κατάλληλα Αλ- 
λεργιολογικά Κέντρα Ενηλίκων (Λαϊκό, Ευαγγελισμός κ.λπ) για 3 μή¬ 
νες Πνευμονολογία σε ΚΑΑ-ΜΕΘ και για 3 μήνες Δερματολογία σε 
Δερματολογικά Κέντρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Α ριθ. ΥΠΠΟ/ΑΡΧ/ΒΙ/Φ32/46815/1202 π.ε. (6) 

Χαρακτηρισμός Ι.Ν. Αγίας Παρασκευής Κομποτάδων Ν. Φθιώτιδας 
ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Γο Ν. 1558/85 (ΦΕΚ 137/Α/26.7.85) «Κυβέρνηση και Κυ¬ 
βερνητικά Όργανα». 1 

2. Τις διατάξεις του άρθρου 52 τού Κ.Ν. 5351/32 «Περί Αρχαιοτή¬ 
των». 

/■ 

3. Γνωμοδότηση του Τοπικού Συμβουλίου Μνημείων Στερεάς Ελλά¬ 
δας όπως αυτή διατυπώθηκε στην αριθμ. 11/19.10.88 Συνεδρία του, 
αποφασίζουμε: 

Χαρακτηρίζουμε τον I. Ναό Αγίας Παρασκευής, στην Κοινότητα Κο¬ 
μποτάδων, επαρχίας Φθιώτιδας, Ν. Φθιώτιδας, ως ιστορικό διατηρη¬ 
τέο μνημείο, επειδή ο ναός αποτελεί χαρακτηριστικά δείγμα μεταβυζα¬ 
ντινής αρχιτεκτονικής του. 19ου αιώνα και είναι από τα ελάχιστα σωζό- 
μενα μνημεία της εποχής αυτής στο Νομό Φθιώτιδας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

-φ,- 

Αριθ. ΥΠΠΟ/ΑΡΧ/Β1/Φ32/47137/1185 π.ε. (7) 

Χαρακτηρισμός του Ι.Ν. Αγίου Ιωάννη του Προδρόμου στο Μαλακάσι 
Ν. Τρικάλων ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85) «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 52 του Κ.Ν. 5351/32 «Περί Αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Θεσσαλίας 
όπως αυτή διατυπώθηκε στην αριθμ. 29/26.10.88 Συνεδρία του, απο¬ 
φασίζουμε: 

Χαρακτηρίζουμε τον I. Ναό Αγίου Ιωάννη του Προδρόμου στην Κοι¬ 
νότητα Μαλακάσι Καλαμπάκας Ν. Τρικάλων, ως ιστορικό διατηρητέο 
μνημείο, διότι αποτελεί χαρακτηριστικό δείγμα της εκκλησιαστικής αρ¬ 
χιτεκτονικής της περιοχής της Πίνδου κατά το 19ο αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

-»- 

Αριθ. οικ./564/ΤΣΕΠ (8) 

Καθορισμός τιμών εφαρμογής για εργασίες επισκευής βλαβών σε κτίρια 

διατηρητέα ή παραδοσιακά στις σεισμόπληκτες περιοχές των Νομών 

Μεσσηνίας, Ηλείας, Ζακύνθου και παλαιού προσφυγικού" συνοικι¬ 
σμού Θήβας Ν. Βοιωτίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροποποιήσεως 
και συμπληρώσεως της 28.7.78 Πράξεως Νομοθετικού Περιεχομένου, 
περί αποκατάστασις ζημιών εκ των σεισμών εις περιοχή Βορείου Ελλά¬ 
δος» και ειδικότερα το άρθρο 2. 

2. Τις διατάξεις του Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου περί αποκαταστάσεως ζημιών εκ 
σεισμών του 1981». 

3. Τις με αριθ. 131/1.10.86 (ΦΕΚ 154/Α/6.10.86), 140/ 
10.10.87 (ΦΕΚ 191/Α/2.11.87), 112/9.11.88 (ΦΕΚ 246/Α/ 
10.11.88) πράξεις του Υπουργικού Συμβουλίου. 

4. Την με αριθμό ΕΔ2α/01/130/Φ.Ν. 315/29.10.86 Τριμερή 

Υπουργική Απόφαση «Περί παροχής πιστωτικών διευκολύνσεων στους 
σεισμοπαθείς του Ν. Μεσσηνίας από τους σεισμούς του Σεπτεμβρίου 
1986». ’ ^ 

5. Την με αρ. οικ./3086Ι Γ/21/22.4/10.6.87 Απόφαση για τον 
καθορισμό τιμών εφαρμογής για εργασίες επισκευής βλαβών σε κτίρια 
διατηρητέα ή παραδοσιακά στις σεισμόπληκτες περιοχές του Ν. Μεσση- 

17^6 87) τ ° υς ΟΕΐσμθύς Χ0υ Σεπτε ΒβΡ ίου 1986 (ΦΕΚ 297/Β/ 

6. Ίηνμε αρ. 101/11.11.88 Πράξη Υπουργικού Συμβουλίου (ΦΕΚ 
242/Α/3.11.88). 

7. Την με αρ. οικ./4173/6.12.88 Τριμερή Υπουργική Απόφαση 

«Περί παροχής πιστωτικών διευκολύνσεων στους σεισμοπαθείς των Νο¬ 
μών Ηλείας και Ζακύνθου από τον σεισμό του Οκτωβρίου 1988» ΙΦΕΚ 
877/Β/,7.12.88). ™ . 

8. Τις με αριθ. 304/5.3.81, 358/9.4.82, 366/13/10.6.82 Απο¬ 
φάσεις Νομισματικής Επιτροπής περί λήψεως πιστωτικών μέτρων για 
τους πληγέντες από τους σεισμούς που σημειώθηκαν σε διάφορες περιο- 
χέζ της χώρας από το 1978 και μετέπειτα. 

9. Την οικ./4237/ΤΣΕΠ 37/12.12.88 Τριμερή Υπουργική Από- 
φάση για την αναπροσαρμογή πιστωτικών διευκολύνσεων στους σεισμο¬ 
παθείς του παλαιού προσφυγικού συνοικισμού στη Θήβα του Ν. Βοιω¬ 
τίας. 

10. Την με αριθ. οικ./6475/14.7.83 Απόφαση για τον καθορισμό 
τιμώχ εφαρμογής για εργασίες επισκευής βλαβών σε κτίρια διατηρητέα 
ή παραδοσιακά. 

11. Την ανάγκη ταχείας αποκατάστασης των ζημιών από τους σει¬ 
σμούς των διατηρητέων και παραδοσιακών κτιρίων των Νομών Μεσση¬ 
νίας, Ηλείας, Ζακύνθου και του παλαιού προσφυγικού συνοικισμού της 
Θήβας Ν. Βοιωτίας, αποφασίζουμε: 

Εγκρίνουμε τις παρακάτω τιμές τιμολογίου για την εφαρμογή τους 
κατά τη σύνταξη των προϋπολογισμών για τη χορήγηση των δανείων 
επισκευής στα διατηρητέα ή παραδοσιακά κτίρια που επλήγησαν από 
τους σεισμούς σε περιοχές των Νομών Μεσσηνίας, Ηλείας, Ζακύνθου 
και παλαιού προσφυγικού συνοικισμού Θήβας Ν. Βοιωτίας. 

Τιμολόγιο εργασιών αποκ/σης ζημιών από σεισμό 
Γενικοί όροι: 

Το τιμολόγιο εφαρμόζεται υποχρεωτικά από τους Μηχανικούς Μελε¬ 
τητές για τη σύνταξη των σχετικών μελετών επισκευής διατηρητέων 
και παραδοσιακών σεισμοπλήκτων οικοδομών και από την Τπηρεσία 
για τον έλεγχο του σχετικού προϋπολογισμού. Δεν έχει εφαρμογή για τη 
σύνταξη έργων του Δημοσίου ούτε στη σύνταξη τιμών εκτελουμένων ερ¬ 
γολαβιών. 

Όλες οι τιμές μονάδος του τιμολογίου αναφέρονται σε πλήρως περαι- 
ωμένες εργασίες με προμήθεια υλικών και καλύπτουν τις αναφερόμενες 
εργασίες, καθώς και εκείνες που δεν κατονομάζονται ρητά, είναι όμως 
απαραίτητες για την έντεχνη και πλήρη εκτέλεση κάθε επισκευής σύμ¬ 
φωνα με τους κανόνες της επιστήμης, της τέχνης και τις τοπικές συνθή¬ 
κες. 

Ειδικότερα κάθε προεργασία, βοηθητική εργασία και όποια άλλη 
επεξεργασία απαιτείται για την ορθή και έντεχνη επισκευή νοείται στο 
παρόν τιμολόγιο όπως περιγράφεται αναλυτικά στο τεύχος «Κατευθυ¬ 
ντήριες προδιαγραφές και οδηγίες για επισκευή κτιρίων με βλάβες από 
σεισμό» του τ. Υπουργείου Δημ. Έργων και το οποίο συνοπτικά αναφέ- 
ρεται σαν Κ.Π.Ε.Β.Σ. Στις τιμές του παρόντος τιμολογίου συμπεριλαμ- 
βάνονται όλα τα γενικά έξοδα, το εργολαβικό όφελος, όλες οι εισφορές 
υπέρ των ασφαλιστικών ταμείων (ΙΚΑ κ.λπ) καθώς και υποχρεώσεις 
προς τρίτους, εφαρμόζονται δε αυτές για τον καθορισμό του ύψους του 
δανείου. 

Εργασίες που δεν καλύπτονται από το παρόν τιμολόγιο θα καλύπτο¬ 
νται βάσει του Α.Τ.Ο.Ε, μειωμένες κατά 25% χωρίς Εργ. όφελος. 

Τιμές εφαρμογής 

Άρθρο Ιο 

Για την αποξήλωση ενός τετραγωνικού μέτρου ξύλινων δαπέδων (φέ- 
ρόντες δοκοί και πάτωμα) που περιλαμβάνει αποκομιδή αχρήστων, μέ¬ 
χρι του σημείου σώρευσης, τον καθαρισμό, το ξεπρόκιασμα, τη φύλαξη 
της χρήσιμης ξυλείας. 

Δραχμές: χίλιες τριακόσιες πενήντα (1.350). 

Άρθρο 2ο 

Για την αποξήλωση με προσοχή και εξαγωγή ακεραίων πλακών ενός 
τετραγωνικού μέτρου δαπέδου από πλάκες κάθε τύπου και πάχους (τσι¬ 
μέντου, μάρμαρου, μαλτεζόπλακες, μωσαϊκού) ή πλακίδια σε οποιαδή¬ 
ποτε στάθμη από το έδαφος, καθαρισμό, μεταφορά-και ταξινόμηση των 
χρησίμων υλικών και αποκομιδή των αχρήστων. 

Δραχμές: χίλιες τριακόσιες (1.300) 

Άρθρο 3ο 

Για την επίστρωση ενός τετραγωνικού μέτρου δαπέδου από πλάκες ή 
πλακίδια (όπως το άρθρο 2). 

Δραχμές: τέσσερις χιλιάδες πεντακόσιες (4.500) 

Άρθρο 4ο 

Για την καθαίρεση ενός τετραγωνικού μέτρου (αποξήλωση) ταβα- 
νιών (τεγίδωση, πέτσωμα). Περιλαμβάνεται η αποκομιδή των αχρή¬ 
στων μέχρι του σημείου σώρευσης, ο καθαρισμός, το ξεπρόκιασμα και η 
φύλαξη της χρήσιμης ξυλείας. Από τα ξύλινα ταβάνια θα φυλαχθούν χα¬ 
ρακτηριστικά δείγματα κυματίων, αρμακαλύπτρων και σανίδων από 
κάθε χώρο. 

Δραχμές: εννιακόσιες (900) 

Άρθρο 5ο 

Για την καθαίρεση ενός τετραγωνικού μέτρου ξύλινων ή μεταλλικών 
κουφωμάτων, δηλαδή αφαίρεση των φύλλων και περβαζίων, καθαρι¬ 
σμός των τετραξύλων ή πλαισίων με προσοχή για επαναχρησιμοποίησή 


τους με όλες τις σχετικές μεταφορές, φορτώσεις και αποθήκευση. 

Δραχμές: Χίλιες πεντακόσιες (1.500) 

Άρθρο 6ο 

Για την ανακατασκευή ενός τετραγωνικού μέτρου δαπέδου ραμποτέ 
με ξυλεία πιτς - πάϊν σε σανίδες διατομής 2,5x10 εκ. με σκελετό από 
καδρόνια. Περιλαμβάνονται σοβατέπια διατομής επίσης 2,5x10 εκ. 

Δραχμές: Επτά χιλιάδες πεντακόσιες (7.500) 

Άρθρο 7 ο 

Για την ανακατασκευή ενός τετραγωνικού μέτρου φέροντος σκελετού 
πατωμάτων από πελεκητή ξυλείας οποιουδήποτε σε κάτοψη σχήματος. 
Διατομή 14x18 εκ. τουλάχιστον, ανά διάστημα των 60 εκ. με ή χωρίς 
εγκάρσιους συνδέσμους διαστάσεων και διάταξης σύμφωνα με τα σχέδια 
της μελέτης, ήτοι εν γένει υλικά ικριώματα ασφαλτική προστασία των 
εγκιβωτιζομένων άκρων των δοκών και εργασία πλήρους κατα¬ 
σκευής. 

Δραχμές: Πέντε χιλιάδες επτακόσιες (5.700) 

» Άρθρο 8ο 

Για ένα τετραγωνικό μέτρο εξωτερικών ξύλινων παραθύρων και εξω- 
στοθυρών οποιουδήποτε τύπου (γαλλικά, γερμανικά; ελληνικά κ.λπ.) 
από ξυλεία τύπου Σουηδίας, πλήρη με υαλοστάσια και εξώφυλλα, περι¬ 
θώρια, αρμοκαλύπτρες και σιδηρικά για ανάρτηση στερέωση και λει¬ 
τουργία τους. 

Δραχμές: Είκοσι πέντε χιλιάδες πεντακόσιες (25.500) 

Άρθρο 9ο 

Για ένα τετραγωνικό μέτρο ξύλινων θυρών ταμπλαδοτών ή ραμποτέ 
από ξυλεία τύπου Σουηδίας, πλήρεις, τετράξυλο, φύλλο αρμοκαλύπτρες, 
περιθώρια και σιδηρικά για ανάρτηση, στερέωση και λειτουργία. 

Δραχμές: Είκοσι δύο χιλιάδες πεντακόσιες (22,500) 

Άρθρο 10ο* 

Για ένα τετραγωνικό μέτρο ανακατασκευής ψευδοροφής επενδύσεις 
(σανίδωμα) επί ξύλινων σκελετών οροφών (ταβανιών) με σανίδες διατο- 
μής περίπου 2x20 εκ. και ελάχιστου πάχους 12 πμπ μετά της κατεργα¬ 
σίας των επιφανειών αυτών. Περιλαμβάνει εν γένει υλικά, ικριώματα, 
διαμόρφωση των περιθωρίων, τοποθέτηση των αρμοκαλύπτων και ερ¬ 
γασία πλήρους κατασκευής. 

Δραχμές: Τρεις χιλιάδες επτακόσιες πενήντα (3.750) 

Άρθρο 11ο 

Για την επισκευή ξύλινης ή μεταλλικής σκάλας, για το ύψος ενός ορό¬ 
φου, ήτοι συγκολήσεις, στερέωση, αντικατάσταση φθαρμένων στοι¬ 
χείων, βερνίκωμα ή βαφή. 

Δραχμές: Τριάντα χιλιάδες (30.000) 

Άρθρο 12ο 

Για την επισκευή ενός μέτρου μήκους συνθέτων γύψινων διακοσμητι- 
κών. 

Δραχμές: Χίλιες διακόσιες (1.200) 

Άρθρο 13ο 

Για την ανακατασκευή ενός μήκους συνθέτων γύψινων διακοσμητι- 
κών. 

Δραχμές: Χίλιες οκτακόσιες (1.800) 

Άρθρο 14ο 

Για την αποκατάσταση των σιδερένιων στοιχείων σε οποιοδήποτε 
ύψος που λείπουν, με την κατασκευή πιστών αντιγράφων των υπαρχό¬ 
ντων σύμφωνα με τις υποδείξεις της Υπηρεσίας. Περιλαμβάνονται κάθε 
υλικά εργασίας, μηχανήματα συγκόλησης κ.λπ. (1 μ 2 πλήρως τελειω- 
μένης επιφάνειας). 

Δραχμές: Τέσσερις χιλιάδες πεντακόσιες (4.500) 

Άρθρο 15ο 

Για την επισκευή ενός μέτρου μήκους επιχρίσματος τραβηχτού για 
γείσα, παραστάδες, κυμάτια κ.λπ. σε οποιοδήποτε ύψος. Περιλαμβάνε¬ 
ται η δαπάνη κατασκευής των καταλλήλων εργαλείων και οδηγών σύμ¬ 
φωνα με τις υπάρχουσες διατομές των κυματίων (οποιουδήποτε πλά¬ 
τους), ικριώματα και υλικά. 

Δραχμές: Δύο χιλιάδες πεντακόσιες πενήντα (2.550) 

Άρθρο 16ο 

Για το χρωματισμό ενός μέτρου τετραγωνικού με πλαστικό χρώμα 
τύπου Κβίίβί με όλη την απαιτούμενη προεργασία. 

Δραχμές: Χίλιες τριακόσιες πενήντα (1.350) 

Άρθρο 17ο 

α) Για τον χρωματισμό ενός τετραγωνικού μέτρου με πλαστικό 
χρώμα, σε δύο στρώσεις, σπατουλάρισμα της επιφάνειας και δύο στρώ¬ 
σεις πλαστικού χρώματος. 

Δραχμές: Χίλιες πεντακόσιες (1.500) 

β) Για τον χρωματισμό ενός τετραγωνικού μέτρου με υδρόχωμα. 

Δραχμές: Τετρακόσιες (400) 

γ) Για ένα τετραγωνικό μέτρου υδροχρωματισμού με τσίγκο και 
κόλλα σε δύο στρώσεις επί τοίχων ή ορόφων. 

Δραχμές: Τετρακόσιες (400) 

Άρθρο 18ο 

Για ένα τετραγωνικό μέτρο ελαιοχρωματισμού σε ξύλινες επιφάνειες 
με κάθε απαιτούμενη προεργασία (γυαλοχαρτάρισμα, αστάρωμα, ξερό- 
ζιασμα, στοκάρισμα) σε δύο στρώσεις ελαιοχρώματος. 

Δραχμές: Χίλιες τριακόσιες πενήντα (1.350) 

Άρθρο 19ο 

Για ένα τετραγωνικό μέτρο βερνίκωμα ξύλινων δαπέδων, σε 3 στρώ¬ 
σεις με όλη τη σχετική προεργασία. 

Δραχμές: Χίλιες τριακόσιες πενήντα (1.350) 

Άρθρο 20ο 

Για την εγκατάσταση ενός διατμητικού βλήτρου, που πακτώνεται με 
ισχυρή συγκολλητική ύλη σε οπή με διάμετρο Φ.24πυη και βάθος 8-10 
εκ. που ανοίγεται σε τοιχοποιίες ή θεμέλια από λιθοδομή, σε οποιοδή- 
ποτε ύψος και σε οποιαδήποτε θέση του κτιρίου μετά των πάσης φύσεως 
ικριωμάτων της εργασίας και υλικών και της σώρευσης των αχρήστων 
υλικών σε θέσεις σώρευσης. 

Τα βλήτρα είναι κομμάτια χαλύβδινων ράβδων οπλισμού Φ.14 ΤΙΙΙ 
και μήκους μέχρι 30 εκ. (ένα τεμάχιο διατμητικού βλήτρου). 

Δραχμές: Τετρακόσιες πενήντα (450) 

- Άρθρο 21ο 

Για ένα Κ§ σιδηροδοκών, ορθογωνικής διατομής κοίλης εσωτερικώς 
μετά των αναγκαίων υλικών και εργασιών τοποθέτησης και στήριξης. 

Δραχμές: Τριακόσιες (300) 

Άρθρο 22ο 

Για ένα μέτρο μήκους καλωδίου προέντασης χωρίς συνάφεια, που 
αποτελείται από τον χαλύβδινο τένοντα το περίβλημα και το γράσο με¬ 
ταξύ τένοντα και περιβλήματος, που χρησιμεύει για την περίσφιξη λιθο¬ 
δομών. 

Στην τιμή περιλαμβάνονται οι παρακάτω εργασίες: 

α) Διάνοιξη αυλακίου 20ιτιπι στην λιθοδομή ή το επίχρισμα στην κα¬ 
τάλληλη θέση. . 

β) Τοποθέτηση του καλωδίου με εξωτερική διατομή Φ12 από χά¬ 
λυβα 150/170 (συνολική διατομή ΙΟΟιπιτι 2 ) μέσα στο αυλάκι και συ¬ 
γκράτηση στη θέση του με μεταλλικούς συνδέσμους. 

γ) Τέντωμα του τένοντα στο φορτίο, που καθορίζεται από τη μελέτη 
(πάντως όχι μεγαλύτερο από το 60% του οριακού φορτίου θραύσης του 
τένοντα). 

δ) Αποκατάσταση του αυλακίου 

Δραχμές: Τέσσερις χιλιάδες πεντακόσιες (4.500) 

Άρθρο 23ο 

Για ένα τεμάχιο αγκύρωσης καλωδίου προέντασης από χάλυβα υψη¬ 
λής αντοχής με γράσσο ενσωματωμένο σε περίβλημα (τένοντας χωρίς 
συνάφεια). 

Στην τιμή περιλαμβάνονται οι παρακάτω εργασίες: 

α) Διάνοιξη στα άκρα των λιθοδομών «φωλέας» για την αγκύρωση 
των καλωδίων με διαστάσεις περίπου 50x50 εκ. και βάθος περίπου 30 
εκ. 

β) Τοποθέτηση της αγκύρωσης. 

γ) Χύτευση σκυροδέματος-350Κ@ τσιμέντου μεταξύ αγκύρωσης'και 
λιθοδομής σε πάχος τουλάχιστον 5-7 εκ. για την διανομή του σημεια¬ 


κού φορτίου προέντασης σε ευρεία επιφάνεια της λιθοδομής και συμπλή¬ 
ρωση της φωλεάς με ίδια ποσότητα σκυροδέματος. 

Δραχμές: Έξι χιλιάδες τριακόσιες (6.300) 

Άρθρο 24ο 

Για ένα λίτρο πολυμερικού μπετόν τύπου ΚΙ 7 δυρβΓ που καταναλί- 
σκεται για την κατασκευή χαλινών ουρραφής των τμήμάτων των οπτο¬ 
πλινθοδομών και λιθοδομών ανεξαρτήτως πάχους, που βρίσκονται εκα¬ 
τέρωθεν ίχουν ρηγμάτων, σε αποστάσεις περίπου 0.60 - Ι,ΟΟμ. μεταξύ 
τους και πλάτους περίπου 10-20 εκ. 

Η τιμή περιλαμβάνει την αφαίρεση των αντιστοίχων οπτόπλινθων ή 
λίθων ή συντριμμάτων, τον καθαρισμό της επιφάνειας πολυμερικού 
μπετόν τοιχοποιίας, την επάλειψη με ΡπηοβΓ τύπου Κ41 δυρβΓ δίΐίβοΐ 
την κατασκευή τοπικού ξυλότυπου, εισέρχοντος κατά 2 εκ. ως προς τον 
τοίχο, την ανάμειξη του πολυμερικού μπετόν, με πρόσμειξη αδρανών 
και όπου απαιτείται, την ενσωμάτωση χονδρών αδρανών, την χύτευση 
του ετοίμου πολυμερικού μπετόν, την συμπύκνωση, την αφαίρεση του 
τοπικού ξυλοτύπου και την κατασκευή και αφαίρεση του απαιτουμένου 
ικριώματος. 

Όλα τα ανωτέρω ανηγμένα σε ένα (1) λίτρο πολυμερικού μπετόν. 

Δραχμές: Δύο χιλιάδες διακόσιες πενήντα (2.250). 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 1, παρ. 2, της από 26.3.81 Πράξεως Νομοθετι¬ 
κού Περιεχομένου «Περί αποκαταστάσεως ζημιών εκ των σεισμών 
1981». 

Αθήνα, 14 Φεβρουάριου 1989 

Ο ΥΠΟΥΡΓΟΣ 

ΒΑΣ. ΚΕΔΙΚΟΓΛΟΥ 
-♦- 

Αριθ. Φ-969 (9) 

Προσυσκευασία κατ’ όγκον ωρισμένων προσυσκευασμένων προϊό¬ 
ντων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Το άρθρο 2 παράγρ. 1 περιπτώσεις α' και η' του Νόμου 1338/ 
1983 «Εφαρμογή του Κοινοτικού Δικαίου» (ΦΕΚ τ. Α' 34/17.3.83) 
όπως τροποποιήθηκε με τον Νόμο 1440/84 «Συμμετοχή της Ελλάδος 
στο Κεφάλαιο, στα Αποθεματικά και τις Προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής Κοινότητος 
Άνθρακος και Χάλυβος και του Οργανισμού Εφοδιασμού Ευρατόμ» 
(ΦΕΚ τ. Α' 70/21.5.84), όπως περαιτέρω τροποποιήθηκαν με τον 
Νόμο 1775/1988 «Εταιρείες παροχής επιχειρηματικού κεφαλαίου και 
άλλες διατάξεις» και ειδικότερα το άρθρο 7 αυτού (ΦΕΚ τ. Α' 101/ 
24.5.88). 

2. Την Φ1/6909/18.12.85 Κοινή Απόφαση των Υπουργών Εθνι¬ 
κής Οικονομίας και Εμπορίου «Προσυσκευασία κατ’ όγκον ορισμένων 
προσυσκευασμένων προϊόντων» (ΦΕΚ τ. Β' 784/31.12.85). 

3. Την Κοινοτική Οδηγία 88/316-ΕΟΚ (Επίσημη Εφημερίδα Ε.Κ. 
Ε. 143/10.6.88) για την εναρμόνιση προς την οποίαν, εκδίδεται η πα¬ 
ρούσα απόφαση, αποφασίζουμε: 

Άρθρον 1 

Το άρθρο 6 της Φ1/6909/18.12.85 Κοινής Υπουργικής Απόφα¬ 
σης, αντικαθίσταται ως ακολούθως: 

«Άρθρο 6 

1. Για λόγους που αναφέρονται είτε στον προσδιορισμό των όγκων 
τους, είτε στις μεθόδους ελέγχου των όγκων αυτών, είτε στους ονομα¬ 
στικούς όγκους, στην περίπτωση που αυτοί περιλαμβάνονται στη στήλη 
I του Παραρτήματος 111 του άρθρου 7 της παρούσας, δεν είναι δυνατή η 
άρνηση ή η απαγόρευση ή ο περιορισμός της θέσης σε κυκλοφορία προ- 
συσκευασιών οι οποίες ανταποκρίνονται στους όρους της παρούσας από¬ 
φασης. 

2. Σε προσυσκευασίες με ονομαστικό όγκο αναφερόμενο στη στήλη II 
του Παραρτήματος III του άρθρου 7 της παρούσας, εφ’ όσον η κυκλοφο¬ 
ρία τους επιτρεπόταν την 31η Δεκεμβρίου 1973, και για τους αυτούς 
λόγους που προβλέπονται στην προηγούμενη παράγραφο, κανένας πε¬ 
ριορισμός στην κυκλοφορία δεν μπορεί να τεθεί μέχρι της 31ης Δεκεμ¬ 
βρίου 1988. Η προθεσμία αυτή παρατείνεται μέχρι της 31ης Δεκεμ¬ 
βρίου 1991, ειδικά για τους όγκους 0,375 και 0,75 λίτρων των προϊό- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


923 


ντων του σημείου 4 του αυτού Παραρτήματος III. 

3. Κατ’ εξαίρεση των ανωτέρω: 

α) Προσυσκευασίες που περιέχουν τα προϊόντα των σημείων Ια και 
1β του Παραρτήματος III του άρθρου 7 της παρούσας, μπορεί να διατε¬ 
θούν στο εμπόριο μετά την 31η Δεκεμβρίου 1983, μόνον αν έχουν ονο¬ 
μαστικό όγκο ανάφερόμενο στις στήλες I και II του αυτού Παραρτήμα¬ 
τος. Η τιμή των 0,73 λίτρων διαγράφεται από τη στήλη II από 1ης Ια¬ 
νουάριου 1986. 

β) Προσυσκευασίες που περιέχουν τα προϊόντα των σημείων Ια και 
1β του Παραρτήματος III του άρθρου 7 της παρούσας, μπορεί να διατε¬ 
θούν στο εμπόριο μετά την 31η Δεκεμβρίου 1988 μόνον αν έχουν ονο¬ 
μαστικό όγκο που αναγράφεται στη στήλη I του αυτού Παραρτήματος. 

Προσυσκευασίες που περιέχουν τα προϊόντα του σημείου 2α του Πα¬ 
ραρτήματος III του άρθρου 7 της παρούσας, μπορεί να διατεθούν στο 
εμπόριο μετά την 31ην Δεκεμβρίου 1990, μόνον αν έχουν ονομαστικό 
όγκο που αναγράφεται στη στήλη I του αυτού Παραρτήματος. 

Προσυσκευασίες που περιέχουν προϊόντα του σημείου 4 του Παραρ¬ 
τήματος III του άρθρου 7 της παρούσας, μπορεί να διατεθούν στο εμπό¬ 
ριο μετά την 31ην Δεκεμβρίου 1991, μόνον αν έχουν ονομαστικό όγκο 
που αναγράφεται στη στήλη I του αυτού Παραρτήματος. 

γ) Με την επιφύλαξη των αναφερομένων στο εδάφιο α' της παραγρά¬ 
φου αυτής, μπορεί να διατεθούν στο εμπόριο μέχρι 31ης Δεκεμβρίου 
1988, προσυσκευασίες των προϊόντων του σημείου Ια του Παραρτήμα¬ 
τος III του άρθρου 7 της παρούσας και με ονομαστικό όγκο 0,46 - 0,64 
- 0,68 λίτρων και μόνον σε επιστρεφόμενη συσκευασία». 


Άρθρο 2 

Τα σημεία 1δ, 2α και 4 του Παραρτήματος III του άρθρου 7 της Κοι-, 
νής Αποφάσεως Φ1/6909/18.12.85, αντικαθίστανται ως ακολού¬ 
θως: 


Ονομαστικοί όγκοι σε λίτρα 


Υγρά 

Δεκτοί οριστικά 

Δεκτοί για 
μία μεταβα¬ 
τική περίοδο 

Ι.δ) Βερμούτ και άλλοι οίνοι εκ 
νωπών σταφυλών παρασκευα- 

0,05 έως 0,10 

0,10 - 0,20 - 

0,35 - 0,70 

σμένοι με την βοήθεια αρωματι¬ 
κών φυτών ή υλών (κλάση του 
Κοινού Δασμολογίου 22.06, 
νΐΝδ Γ)Ε Ι.ΙφΙΙΕυΚ (κλάση 
του Κοινού Δασμολογίου ΕΧ 
22.05 Γ). 

0,375 0,50 - 0,75 
- 1 1,5 - 3 - 5 

% 

2.α) Αφρώδεις οίνοι (κλάση 

0,125 - 0,20 - 

0,10 - 0,25 

Κοινού Δασμολογίου 22.05 Α). 
Οίνοι παρουσιαζόμενοι σε φιάλες 
κλεισμένες με πώμα τύπου «μα¬ 
νιτάρι» συγκρατημένο με συνδε¬ 
τήρες ή συνδέσμους καθώς και 
οίνοι αλλοιώς παρουσιαζόμενοι 
με υπερπίεση τουλάχιστον 1 

ΒΑΚ και κατώτερη των'3 

ΒΑΚ, υπολογισμένων σε θερμο¬ 
κρασία 20° 0 (κλάση Κοινού 
Δασμολογίου 22.05 Β). 

0,375 0,75 -1,5 - 
3 - 4,5 - 6 - 9 

0,70 


4. Αιθυλική αλκοόλη μη μετουσιω- 
μένη με οιλκοολικό τίτλο κατώ¬ 
τερον του 80% νΟΤ, αποστάγ¬ 
ματα ηδύποτα και άλλα οινο¬ 
πνευματώδη ποτά, σύνθετα αλ- 
κοολούχα παρασκευάσματα (κα¬ 
λούμενα «συμπυκνωμένα εκχυλί¬ 
σματα») διά την παρασκευήν 
ποτών (κλάση Κοινού Δασμολο¬ 
γίου 22.09). 

(1) οι τιμές αυτές προορίζονται 
μόνο για επαγγελματική χρήση. 


0,02 - 0,03 - 0,04 0,375 - 

0,05 - 0,10(*) 0,75 

Ό,20 - 0,35 - 0,50 

- 0,70 - 1 - 
1,125(1) - 2,5 - 3 

- 4,5 - 5 1 10(1) 


Άρθρο 3. 

Το άρθρο 2 της Φ1/6909/18.12.85 Κοινής Απόφασης, αντικαθί¬ 
σταται ως ακολούθως: 

«Άρθρο 2 

1. Οι διατάξεις της παρούσας αφορούν τις προσυσκευασίες που περιέ¬ 
χουν τα υγρά προϊόντα τα αναφερόμενα στο Παράρτημα III του άρθρου 
7 αυτής μετρούνται κατ’ όγκον και προορίζονται να πωληθούν σε μονα¬ 
διαίες ποσότητες ίσες ή μεγαλύτερες των 5 χιλιοστολίτρων και μικρότε¬ 
ρες ή ίσες προς 10 λίτρα. 

2. Εξαιρούνται από το πεδίον εφαρμογής της παρούσας Απόφασης, οι 
προσυσκευασίες που περιέχουν τα προϊόντα των σημείων 2α και 4 του 
Παραρτήματος III του άρθρου 7, της παρούσας, τα οποία προορίζονται 
είτε για εφοδιασμό αεροπλάνων, πλοίων και αμαξοστοιχιών είτε για 
πώληση σε καταστήματα αφορολογήτων ειδών». 

Άρθρο 4 

Οι παραβάτες της παρούσας διώκονται κατά τις διατάξεις του ισχύο- 
ντα Αγορανομικού Κώδικα και τιμωρούνται με τις ποινές που προβλέ- 
πονται από το άρθρο 30 αυτού. 

Άρθρο 5 

1. Η ισχύς της παρούσας αρχίζει από την επομένη της δημοσιεύσεώς 
της στην Εφημερίδα της Κυβερνήσεως. 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΝΙΚΟΣ ΑΚΡΙΤΙΔΗΣ 

-*- 

Αριθ. 4313.7/04/89 (10) 

Ανάθεση έργου με μίσθωση από τον Οίκο Ναύτη (Ο.Ν.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

♦Έχοντας υπόψη: 

α) Τις διατάξεις του άρθρου 15τουΝ. 1735/1987(ΦΕΚ 195Α'). 

β) Την απόφαση του ΔΣ/ΟΝ της 4088/37/23.11.88 συνεδρίασής 
του. 

γ) Το 30185/25.11.1988 έγγραφο του Οίκου Ναύτη. 

δ) Τις διατάξεις του άρθ. 2 του Ν. 315/76 (ΦΕΚ 107Α76.5.1976) 
«Περί συστάσεων οργανικών θέσεων τακτικών υπαλλήλων επαρχιακών 
Παραρτημάτων Οίκου Ναύτου», αποφασίζουμε: 

1. Την ανάθεση έργου με μίσθωση από τον Οίκο Ναύτη στα παρα¬ 
κάτω άτομα: 

Δεκατρείς (13) αποφοίτους Μέσης Εκπαίδευσης με απολυτήριο Λυ¬ 
κείου, έργο των οποίων θα είναι η έκδοση και η ανανέωση των ασφαλι¬ 
στικών βιβλιαρίων και συνταγολογίων, η πληρωμή των συμβεβλημέ¬ 
νων γιατρών καθώς επίσης και η πληρωμή των Κλινικών και ασφαλι¬ 
σμένων Ο.Ν. που προσκομίζουν δελτία παροχής υπηρεσιών από για¬ 
τρούς. 

2. Η διάρκεια της μίσθωσης είναι (12) μήνες, με συνολική αμοιβή 
για τον καθένα, επτακόσιες είκοσι χιλιάδες (720.000) δρχ. και τόπος 
εκτέλεσης Του έργου είναι τα παραρτήματα Ο.Ν. Αίγινας, Αλεξανδρού¬ 
πολης, Λευκάδας, Λέσβου, Ηρακλείου, Ιθάκης, Λήμνου, Χανιών, Αιδη¬ 
ψού, Κυθήρων, Ύδρας, Μεθάνων και Πόρου. 

» 3. Οι εν λόγω αναθέσεις έργου με μίσθωση θα καλυφθούν από το ει¬ 

δικό αποθεματικό, που έχει εγγραφεί στον Προϋπολογισμό Ο.Ν. έτους 
1989. 

4. Οι παραπάνω αναθέσεις με μίσθωση έργου, σύμφωνα με την εισή¬ 
γηση της αρμόδιας υπηρεσίας του Ο.Ν., που διατυπώνεται στο πρα¬ 
κτικό της 4088/37/23.11.88 συνεδρίασης του Δ.Σ., δεν ανάγονται 
στον κύκλο καθηκόντων των υπαλλήλων του, ούτε προβλέπονται οργα¬ 
νικές θέσεις υπαλλήλων για τα προαναφερθέντα παραρτήματα. 

■ Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Φεβρουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΒΑΣΙΛΗΣ ΣΑΡΑΝΤΙΤΗΣ 

